Vòt Istorik: Sena Ameriken an Apwouve Yon Plan Refòm nan Sistèm Swen Sante a
Rezilta vòt la: sou 99 Senatè ki te prezan, 60 Demokrat vote "POU" epi 39 lòt yo (Repibliken ak Endepandan) vote "KONT".
Sena ameriken an apwouve byen bonè jodi jedi 24 desanm 2009la yon plan ki pral pote gwo refòm nan sistèm swen sante a o Zetazini. Reziltavòt la se : 60 senatè « pou » et 39 « kont ». Plan refòm sa a te pare pou vòt final la nansena a maten an vè 7 tè, aprè majorite demokrat la nan Gran Kò a te jwennmwayen, yè mèkredi a e pou yon 3èm jou youn aprè lòt, rasanble 60 vwa kinesesè pou pèmèt lejislasyon an reziste kont aksyon senatè republiken yo kimete ansanm pou yo denonse plan an. Lidè majorite demokrat la, Harry Reid (Senatè Eta Nevada) kontan onnpepli poutèt plan an pase move kap sa a; li fè konnen -nap site: "Nou pral genyen travay pou n fè toujou aprè vòt jedi maten an; men nou va gen pou n panche nou sou travay sa yo lè lè a va rive, kidonk aprè gwo evennman jedi maten an." Pou Senatè Demokrat, Christopher Dodd,(palmantè eta Connecticut) vòt ki fètjounen jodiya se yon veritab moman istorik. Misye Dodd deklare : « Palmantè ki va vini aprè nou yo, va travay soupwodui nap ba yo la a. Yo va fè l vin pi bon ; yo va fè l vin pi fò. Yo vawè limitasyon nou nan plan sa-a; yo va ajoute sou li, e yo va wete ladan n.Men, yo pa tap janm ka fè sa si. a 7 tè di maten, lavèy Jou Nwèl la, nou pat fèyon travay ki, daprè konviksyon pèsonèl pa-mwen, pral renouvle rèv ameriken an. » Senatè Judd Gregg(palmatè eta New Hampshire) ak kèk lòt kòlèg akize demokrat yo deske yo manipile chif yo, yo jwe ak estatistikyo pou yo kapab montre plan refòm nan pral pèmèt gouvènman an fè ekonomi akyon pwogram ki rele Medi-Care, yon program ki la pou ede granmoun aje yo peyepou asirans sante yo. Senatè Greggdeklare –nap site tou : « Mesye yo jwe yonmove jwèt la a; yo manipile fon rezèv MediCare la, e sa pa nan enterè granmounaje nou yo. Se pitit nou yo ki pral genyen pou peye tout kòb refòm sa a pralkoute, paske lajan kap nesesè pou mete plan sa a an aplikasyon, se yon lajanpeyi a pap kapab peye. » Aprè vòt ki pase nansena a maten an, tou lè 2 chanm Kongrè a pral genyen pou yo travay ansamn pouyo rekonsilye 2 vèsyon menm plan an; paske vèsyon Chanm dè Reprezantan an akvèsyon Sena a genyen kèk diferans. Jdesmara@voanews.com